ซีมิโก้ชู1ปีจ่าย4.05%
บลจ.ซีมิโก้ ขายกองทุนตราสารหนี้ในนอก 1 ปี ชู 4.05% &#8220;ธนชาต&#8221; 6 เดือน จ่าย 3% ต่อปี
6 มี.ค. 2556

บลจ.ซีมิโก้ ขายกองทุนตราสารหนี้ในนอก 1 ปี ชู 4.05% “ธนชาต” 6 เดือน จ่าย 3% ต่อปี 
รายงานข่าวจากบริษัทหลักทรัพย์จัดการกองทุน (บลจ.) ซีมิโก้ เปิดเผยว่า บริษัทเปิดขายกองทุนเปิดซีมิโก้ตราสารหนี้ 1Y1 (SFI1Y1) ระหว่างวันที่ 513 มี.ค. 2556 โดยกองทุนลงทุนในตราสารหนี้ภาครัฐและเอกชนที่มีคุณภาพที่เสนอขายทั้งในและต่างประเทศ มูลค่าโครงการ 1,000 ล้านบาท อายุประมาณ 1 ปี ผลตอบแทนประมาณ 4.05% ต่อปี
น.ส.ทิพวัลย์ เอี่ยมโอภาส ผู้ช่วยกรรมการผู้จัดการ บลจ.ธนชาต กล่าวว่า บริษัทจะเสนอขายกองทุนเปิดธนชาต Fixed Income 6M22 (TFI6M22) ระยะเวลาลงทุนประมาณ 6 เดือน ผลตอบแทนประมาณ 3% ต่อปี เสนอขายครั้งเดียววันที่ 511 มี.ค. 2556
กองทุนมีเป้าหมายลงทุนในเงินฝากสกุลเงิน Arab Emirates Dirham ของ Union National Bank ประมาณ 22% ลงทุนในตราสารหนี้ที่ออกโดย Itau Unibanco S.A. หรือ Banco BTG Pactual ประมาณ 12% ลงทุนในเงินฝาก ตั๋วแลกเงิน ธนาคารทิสโก้ ประมาณ 22% ลงทุนในตั๋วแลกเงินที่ออกโดยบริษัท สวนอุตสาหกรรมโรจนะ บริษัทไทคอน อินดัสเทรียล คอนเน็คชั่น ประมาณ 23% ลงทุนในตั๋วแลกเงิน บริษัท เอเชี่ยน พร็อพเพอร์ตี้ ดีเวลลอปเม้นท์ ประมาณ 20.9% และลงทุนในเงินฝากธนาคารพาณิชย์ในประเทศ อายุ 6 เดือนผลตอบแทนรวมของตราสารประมาณ 3.1556% ต่อปี โดยมีประมาณการค่าใช้จ่ายกองทุนประมาณ 0.1556% ต่อปี